ai4bharat/Pralekha huggingface dataset:
کامرس اور صنعت کی وزارتہ
جناب پیوش گوئل نے او ڈی او پی گفٹ فہرست کے ڈیجیٹل ورژن کی نقاب کشائی کی
کامرس و صنعت ، صارفین کے امور ، خوراک اور تقسیم عامہ نیز کپڑے کی صنعتوں کے مرکزی وزیر جناب پیوش گوئل نے او ڈی او پی گفٹ فہرست کے ڈیجیٹل ورژن کی نقاب کشائی کی۔ ڈیجیٹل لانچ 5 اگست 2022 کو وانیجیہ بھون میں ایکسپورٹ پروموشن کونسلز اور انڈسٹری ایسوسی ایشنز کے ساتھ میٹنگ کے دوران ہوا۔
او ڈی او پی گفٹ لسٹ میں مصنوعات کی ایک وسیع رینج شامل ہے جیسے خوشبو اور تیل، ہندوستان کی اسپرٹ، گھر کی سجاوٹ کی مصنوعات، کپڑے، اور ریشم اور شال وغیرہ ہے۔ایچ سی آئی ایم نے ان طریقوں پر روشنی ڈالی جن میں او ڈی او پی گفٹ فہرست بھارت کے تمام اضلاع کی صلاحیت کو سامنے لانے کی سمت میں ایک قدم کے طور پر شامل ہے اور جو ملک کی متنوع دیسی مصنوعات کو دنیا بھر میں منظوری فراہم کریں گے۔ اس کے علاوہ، انہوں نے تمام متعلقہ وزارتوں، انڈسٹری ایسوسی ایشنز اور ایکسپورٹ پروموشن کونسلز پر زور دیا کہ وہ فہرست میں سے مصنوعات کو ڈیزائن اور برانڈنگ کو فروغ دینے کے لیے استعمال کریں۔ انہوں نے تاجروں کی طرف سے دیے گئے تحائف میں بھارت کے ان خزانوں کو شامل کرنے کے لئے ایک باشعور کوشش کرنے کی بھی سفارش کی۔ اس سے مقامی معیشت کو زبردست فروغ ملے گا اور بہت سے کسانوں اور کاریگروں کی روزی اور ذریعہ معاش کو فروغ دینے میں مدد کرے گا۔
عزت مآب وزیر موصوف نے اس بات پر روشنی ڈالی کہ اس فہرست سے مصنوعات کے استعمال سے بین الاقوامی بازار میں مقامی مصنوعات کی برانڈ امیج کو فروغ ملے گا، جس کے نتیجے میں وزیر اعظم کے "میک ان انڈیا" اور "میک فار ورلڈ" کے ویژن کو تقویت ملے گی۔ انہوں نے تمام ایسوسی ایشنز سے بھی درخواست کی کہ وہ ان میں سے ہر ایک پروڈکٹس کے بارے میں اپنے تاثرات شیئر کریں تاکہ مسلسل بہتری کو یقینی بنایا جا سکے جس سے یہ مصنوعات عالمی سطح پر مقابلہ کر سکیں۔
او ڈی او پی گفٹ کیٹلاگ پر ویڈیو
او ڈی او پی پس منظر:
- او ڈی او پی پہل کا مقصد ملک کے تمام اضلاع میں متوازن علاقائی ترقی کو فروغ دینے کے وزیر اعظم کے وژن کو حاصل کرنا ہے۔
- خیال یہ ہے کہ ملک کے ہر ضلع میں مجموعی سماجی و اقتصادی ترقی کو تمام خطوں میں ممکن بنانے کے لئے ملک کے ہر ضلع  سے ایک مصنوع کو منتخب، برانڈاور فروغ دیا جائے۔
- ملک کے تمام 761 اضلاع سے او ڈی او پی کے تحت منتخب کردہ مصنوعات کی رینج کئی شعبوں، وزارتوں اور محکموں تک پھیلی ہوئی ہے۔
وزارت دفاع
ڈی آر ڈی او نے ہوا سے ہوا میں مار کرنے والی میزائل پائیتھن-5 کا پہلا تجربہ کیا
نئی دہلی، 28/اپریل2021 ۔ بھارت کے دیسی لائٹ کامبیٹ ایئر کرافٹ تیجس نے 27 اپریل 2021 کو کامیاب تجربات کے بعد پانچویں نسل کی پائیتھن-5 ایئر- ٹو- ایئر میزائل  کو ہوا سے ہوا  میں مار کرسکنے والے ہتھیاروں کے اپنے بیڑے میں شامل کرلیا۔ ان تجربات کا مقصد تیجس میں پہلے سے ہی مربوط ڈربی بیونڈ ویزول رینج  ایئر ٹو ایئر میزائل  کی بڑھی ہوئی صلاحیت کا تجزیہ کرنا بھی تھا۔ گوا میں کیے گئے ٹیسٹ فائرنگ میں انتہائی چیلنجنگ منظرنامے میں اس میزائل کی کارکردگی کو ثابت کرنے کے لئے اس سے متعلق ٹیسٹ کے ایک سلسلے کو انجام دیا۔ ڈربی میزائل کے ذریعہ تیز رفتاری کے ساتھ پینترے بازی کرنے والے ایک ہوائی ہدف پر سیدھا حملہ کرنے میں کامیاب رہنے اور پائیتھن میزائلوں کے ذریعہ بھی نشانے بازی کا 100 فیصد ہدف حاصل کرنے کے ساتھ ان کی مکمل صلاحیت کی توثیق ہوئی۔ ان تجربات نے اپنے سبھی منصوبہ بند مقاصد کی تکمیل کی۔
ان تجربات سے قبل تیجس میں لگی ایویونکس ، فائر کنٹرول راڈار، میزائل ویپن ڈیلیوری سسٹم اور فلائٹ کنٹرول سسٹم جیسے طیارہ جاتی نظامات کے ساتھ اس میزائل کے انٹیگریشن کا تجزیہ کرنے کے لئے بنگلورو میں میزائل کی ڈھلائی کی اہل پروازوں کا وسیع تجربہ کیا گیا تھا۔ گوا میں علاحدگی کے کامیاب تجربات کے بعد تصوراتی ہدف پر میزائل کو لائیو طریقے پر داغا گیا۔ سبھی پہلوؤں کے ساتھ ساتھ ویزول رینج سے پرے ہدف کو نشانہ بنانے کی صلاحیت کا تجزیہ کرنے کے لئے پائیتھن-5 میزائل کی لائیو فائرنگ کا انعقاد کیا گیا تھا۔ سبھی لائیو فائرنگ میں، اس میزائل نے اپنے ہوائی اہداف کو مار گرایا۔
ان میزائلوں کو نیشنل فلائٹ ٹیسٹ سینٹر  سے منسلک بھارتی فضائیہ کے ٹیسٹ پائلٹوں کے ذریعہ اڑائے گئے ایروناٹیکل ڈیولپمنٹ ایجنسی  کے تیجس طیارے سے داغا گیا تھا۔ یہ کامیاب انعقاد سی ای ایم آئی ایل اے سی، ڈی جی- اے کیو اے، آئی اے ایف پی ایم ٹی، این پی او  اور آئی این ایس ہنسا  کے قابل ستائش تعاون کے ساتھ ساتھ اے ڈی اے اور ایچ اے ایل- اے آر ڈی سی کے سائنس دانوں، انجینئروں اور تکنیشینوں کی ٹیم کی برسوں کی سخت محنت کی بدولت ممکن ہوا۔
وزیر دفاع جناب راج ناتھ سنگھ نے ڈی آر ڈی او، اے ڈی اے، انڈین ایئر فورس، ایچ اے ایل کی ٹیموں اور اس تجربے میں شامل سبھی لوگوں کو اس حصول یابی کے لئے مبارکباد دی۔ دفاعی تحقیق و ترقی کے محکمہ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے محکمہ تنظیموں اور صنعت سے وابستہ سائنس، انجینئروں اور تکنیشینوں کی کوشش کی ستائش کی۔
وزارات ثقافت
بین الاقوامی یوم یوگا کی مناسبت سے 'یوگا، ہندوستان کی ایک اہم وراثت' کے موضوع پر ملک بھر کے 75 قومی اہمیت کے حامل مقامات پر یوگ منعقد کیا گیا
جناب پرہلاد سنگھ پٹیل نے نوجوانوں سے یوگا کو صحت مند اور خوشحال مستقبل کے طور پر اختیار کرنے پر زور دیا
نئی دہلی ،21 جون : ساتویں بین الاقوامی یوم یوگا کے موقع پرقومی دارالحکومت دہلی کے تاریخی لال قلعہ میں وزیر مملکت برائے ثقافت و سیاحت ، جناب پرہلاد سنگھ پٹیل نے وزارت ثقافت اور سیاحت کے افسران کے ساتھ ساتھ یوگا کے ماہرین اور وہاں بڑی تعداد میں یوگ کرنے آئے لوگوں کے ساتھ یوگا کیا۔ آج یوم یوگا کے موقع پر مرکزی وزیرمملکت"آزادی کا امرت مہوتسو"کے مہم کے ایک حصے کے طور پر "یوگا ، ہندوستان کی ایک اہم وراثت" مہم کی قیادت کر رہے تھے۔ اس پروگرام میں 75 ثقافتی ورثے کے حامل مقامات پر یوگا کا اہتمام کیا گیا تھا جس میں 75 سالہ یوم آزادی کی یاد میں وزارت کے تمام اداروں / محکموں کی فعال شراکت دیکھنے کو ملیں۔ موجودہ وبائی صورتحال کے مدنظرہر مقام پر یوگ کرنے والے شرکاء کی تعداد 20 تک محدود کردی گئی تھی۔ یوگ کرنے سے قبل مرکزی وزیر اور پروگرام میں شریک افراد نے یوگا کے عالمی دن کے موقع پر وزیر اعظم جناب نریندر مودی کے خطاب کا براہ راست راست نشریہ بھی دیکھا۔
لال قلعے میں یوگا کی تقریبات کے بعد میڈیا سے گفتگو کرتے ہوئے جناب پرہلاد سنگھ پٹیل نے کہا کہ' یوگ ہماری سب سے بڑی وراثت ہے۔ اس کا سہرا وزیر اعظم جناب نریندر مودی کے سر بندھتا ہے جنہوں نے پوری دنیا میں صحتمندی کے اس منتر کو مقبول عام بنایا ہے۔ اور اسی کے نتیجے میں ، آج پوری دنیا یوگا کا بین الاقوامی دن منارہی ہے اور لوگوں نے اسے اپنی زندگی کا حصہ اور اسے روز مرہ کا معمول بنا لیا ہے'۔ انہوں نے مزید کہا کہ بین الاقوامی یو م یوگا آزادی کے 75 سال کی یاد میں امرت مہوتسو کے ایک حصے کے طور پر منایا جارہا ہے۔ اس کے مطابق ، وزارت ثقافت نے ملک بھر میں 75 ثقافتی ورثے کے حامل مقامات پر یوگا پروگراموں کا اہتمام کیا ہے۔ انہوں نے نوجوانوں پر زور دیا کہ وہ صحتمند اور خوشگوار مستقبل سے لطف اندوز ہونے کے لئے یوگا کو اپنے روز مرہ کے معمول میں شامل کریں۔
جناب پٹیل نے مزید کہا کہ وزیر اعظم نے اعلان کیا ہے کہ آج دنیا کو ایم -یوگا ایپ مل رہا ہے ، جس میں متعدد زبانوں میں عام یوگا پروٹوکول پر مبنی یوگا ٹریننگ کی بہت ساری ویڈیوز فراہم ہوں گی۔ انہوں نے مزید کہا کہ ایم-یوگا ایپ یقینی طور پر اس دنیا کے تمام لوگوں کو صحت مند اور خوشگوار زندگی گزارنے میں مدد فراہم کرے گا۔
لال قلعے میں یوگا کے مختلف آسنوں کا مظاہرہ آچاریہ پرتیشٹھا کی قیادت میں کیا گیا۔ حکومت ہند کے محکمہ ثقافت کے سکریٹری جناب راگھویندر سنگھ، سکریٹری حکومت ہند، جناب اروند سنگھ اور وزارت کے دیگر اعلی عہدیداروں نے بھی یوگا کی اس اہم ترین تقریب میں شرکت کی۔
وزارت ثقافت نے ایلورا کی گپھاؤں، نالندہ ، سابرمتی آشرم ، ہمپی ، لداخ میں واقع شانتی استوپ  ، سانچی استوپ ، شیش محل ، راجیو لوچن مندر، بومدیلہ  کے علاوہ دیگر قومی وراثت کے حامل مقامات پر یوگا اور ثقافتی پروگراموں کا اہتمام کیا۔
شیش محل، پٹیالہ
وارنگل کا قلعہ، وارنگل
ایلورا کی گپھائیں، ایلورا 
گنگائی کونڈا چھولا پورم
بومدیلہ 
راجیو لوچن مندر ، چھتیس گڑھ
ہمپی سرکل
ش ح - س ک
U NO. 5717
(
صحت اور خاندانی بہبود کی وزارت
ڈاکٹر منسکھ مانڈویہ نے ملک میں بڑھتے ہوئے ڈینگو کے معاملات کے پیش نظر روک تھام، کنٹینمنٹ اور انتظام و انصرام کے لیے صحت عامہ کے نظام کی صورتحال اور تیاری کی صورتحال کا جائزہ لیا
ریاستوں/ مرکز کے زیر انتظام علاقوں کو ڈینگو کی روک تھام اور کنٹرول کے مرکز کے ذریعہ جاری کردہ رہنما خطوط پر عمل کرنے کا مشورہ دیا گیا ہے
صحت اور خاندانی بہبود کے مرکزی وزیر ڈاکٹر منسکھ مانڈویہ نے آج ایک اعلیٰ سطحی میٹنگ کی صدارت کی، جس میں ہندوستان میں ڈینگو کی صورتحال اور ڈینگو کے معاملات میں حالیہ اضافے کے پیش نظر ملک بھر میں ڈینگی کی روک تھام، کنٹینمنٹ اور انتظام و انصرام کے لیے صحت عامہ کے نظام کی تیاریوں کا جائزہ لیا گیا۔
مرکزی وزیر صحت کو ملک بھر میں ڈینگو کی صورتحال سے واقف کرایا گیا۔ ملک میں ڈینگو کے معاملات کی بڑھتی ہوئی تعداد سے درپیش چیلنجوں پر روشنی ڈالتے ہوئے، ڈاکٹر مانڈویہ نے ڈینگو کے خلاف تیار رہنے کی اہمیت کا ذکر کیا۔ انہوں نے افسران کو ہدایت دی کہ وہ پوری طرح تیار رہیں اور ڈینگو سے بچاؤ، روک تھام اور انتظامی اقدامات کو مضبوط بنائیں۔
ڈاکٹر مانڈویہ نے اس بات کو نمایاں کیا کہ مرکزی حکومت نے ریاستوں کو اسکریننگ کٹس کے لیے تمام ضروری مدد فراہم کی ہے اور فوگنگ اور آئی ای سی کی سرگرمیوں کے لیے بھی مالی مدد دستیاب کرائی ہے۔ صحت کی دیکھ بھال کرنے والے کارکنوں کو بھی تربیت دی گئی ہے۔ انہوں نے ریاستوں پر زور دیا کہ وہ ڈینگو کی روک تھام اور روک تھام کے لیے مرکز کی طرف سے جاری کردہ رہنما خطوط پر عمل کریں۔
مرکزی وزیر صحت نے یہ بھی کہا کہ مرکزی حکومت کی طرف سے ڈینگو کی روک تھام اور اس پر قابو پانے کی خاطر درج ذیل سرگرمیوں کے لیے پروگرام امپلی منٹیشن پلان  کے تحت ریاستوں کو مناسب فنڈ فراہم کیا جاتا ہے۔
- نگرانی - بیماری اور اینٹومولوجیکل سرویلنس
- کیس مینجمنٹ- کیسز کا موثر انتظام اور اموات کو ٹالنا
- لیبارٹری تشخیص - معاملات کی جلد تشخیص کے لیے ای ایل آئی ایس اے پر مبنی این ایس آئی اینٹیجن ٹیسٹ کٹ  کی خریداری۔ 
- ویکٹر کنٹرول اور انتظام- ویکٹر کی بریڈنگ اور ماخذ میں کمی کی سرگرمیوں کو ختم کرنے کے لیے ڈومسٹک بریڈنگ چیکرس  اور اے ایس ایچ اے کو شامل کرنا۔ فوگنگ مشینوں کی خریداری کے لیے بجٹ کا انتظام کیا گیا ہے۔
- کیڑے مار ادویات: کیڑے مار ادویات کی خریداری
- صلاحیت سازی – تربیت، انسانی وسائل کو مضبوط بنانا اور آپریشنل تحقیق
- رویے میں تبدیلی مواصلات - سماجی موبلائزیشن اور آئی ای سی
- انٹر سیکٹورل کوآرڈینیشن - مختلف لائن محکموں کی شمولیت
- نگرانی اور سرویلانس - رپورٹوں کا تجزیہ، جائزہ، فیلڈ وزٹ اور فیڈ بیک
اینٹومولوجیکل کمپونینٹ - زونل اینٹومولوجیکل یونٹس :
- اینٹومولوجیکل لیب کو مضبوط بنانے کے لیے لاجسٹکس
- نگرانی اور تجزیہ
- میدانی سرگرمیوں کے لیے موبلٹی سپورٹ
- اینٹومولوجسٹ اور کیڑے جمع کرنے والوں کی خدمات حاصل کرنا
محترمہ ایل ایس چنگسن، اے ایس اینڈ ایم ڈی  وزارت صحت؛ محترمہ آرادھنا پٹنائک، جوائنٹ سکریٹری، وزارت صحت؛ وزارت صحت کے جوائنٹ سکریٹری ڈاکٹر منشوی کمار اور سینئر افسران اور صحت عامہ کے ماہرین میٹنگ میں موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-10029
(Visitor Counter : 30
صحت اور خاندانی بہبود کی وزارت
وکیسی نیشن سے متعلق شبہات کو دور کرنا
کووڈ-19کےلئے عام طورپرقیمتوں کا تعین اور ملک بھر میں تیز رفتار ویکسی نیشن حکمت عملی سے ویکسینوں میں یکسانیت یقینی
نجی اسپتالوں کو مئی 2021کے مہینے میں 1.20کروڑ سے زیادہ کووڈ ویکسین کی خوراک ملیں
ہندوستانی حکومت سبھی ریاستوں/مرکز کے زیر انتظام علاقوں کے ساتھ نزدیکی تعاون کے ذریعہ 16جنوری 2021سے دنیا کے سب سے بڑے کووڈ-19 ویکسی نیشن مہموں میں سے ایک چلا رہی ہے۔
میڈیا کی کچھ خبروں میں ہندوستان کی ویکسی نیشن مہم میں ٹیکے کے معاملے میں نا برابری برتنے کا الزام لگایا گیا ہے ۔یہ رپورٹ غلط اور خیالی شکل کی ہے۔
یکم مئی 2021 کو ایک ’کووڈ-19میں عام قیمتوں کا تعین اور ملک بھر میں فوری حفاظتی ٹیکہ سازی کی حکمت عملی‘اختیار کی گئی،جو حال میں چل رہے کووڈ-19ٹیکہ کاری مہم کے مرحلے سوم کی رہنمائی کررہی ہے۔یہاں یہ دہرایا جاتا ہے کہ ٹیکے کی لبرل پالیسی میں نجی شعبہ کےلئے ایک بڑے کردار کا تصور کیا گیا ہے اور مرکزی حکومت نجی شعبہ کےلئے 25فیصد ٹیکوں کو الگ رکھ رہی ہے ۔ یہ انتظام ٹیکوں تک بہتر پہنچ کی سہولت مہیا کرتا ہے اور سرکاری ٹیکہ کاری سہولیات پر آپریشن سے متعلق دباؤ کو اس شکل میں کم کرتا ہے کہ جو لوگ ادائیگی کرنے کے قابل ہیں ،وہ کسی نجی اسپتال میں جانا پسند کریں گے۔
یکم جون 2021 تک،نجی اسپتالوں کو مئی 2021 کے مہینے میں کووڈ کے ٹیکوں کی 1.20کروڑ سے زیاد ہ خوراکیں ملی ہیں۔چار مئی 2021 تک ،بڑی تعداد میں جن نجی اسپتالوں نے میسرس سیرم انسٹی ٹیوٹ آف انڈیا اور میسرس انڈین بائوٹیک کے ساتھ کانٹرکٹ کیا ہے،انہیں کووی شیلڈ اور کوویکسن کی خوراکوں کی سپلائی کی گئی ہے۔ یہ نجی اسپتال بڑے شہروں تک ہی محدود نہیں ہیں بلکہ مختلف ریاستوں کے زمرہ دوم اور سوم والے شہروں سے بھی آتے ہیں۔
ان میں شامل کچھ شہر ہیں:
آندھرا پردیش میں گنٹور ، نیلور ، سری کلا ہستی ، وجئے واڑہ۔ اروناچل پردیش میں ایٹا نگر؛ آسام میں ڈیبروگڑھ؛ اڈیشہ میں سنبل پور؛ گجرات میں انکلیشور ، کچھ، موربی ، واپی اور سورت؛ جھارکھنڈ میں بوکارو ، جمشید پور ، پالگھر؛ جموں وکشمیر میں جموں ، سرینگر ، بیلاری ، دان گیرے ، منگلور ، میسورو اور کرناٹک میں شموگہ۔ کالی کٹ ، ایرناکلام ، کوچی ، کوزیک کوڈ ، پٹھانمیتھیٹا اور کیرالا میں تھرسور۔ احمد نگر ، اکولا ، اورنگ آباد ، بارامتی ، کلہر ، کولہا پور ، ناگپور ، مہاراشٹر میں جلگاؤں ناسک۔ ہماچل پردیش میں کانگڑا۔ پنجاب میں جالندھر ، موہالی ، بھونڈی ، لدھیانہ۔ تمل ناڈو میں کوئمبٹور ، ویلور۔ تلنگانہ میں کھمم ، وارنگل اور سانگریڈی۔ اترپردیش میں گورکھپور ، کانپور اور وارانسی۔ اور مغربی بنگال میں درگاپور۔
صحت اور خاندانی بہبود کی مرکزی وزارت کووڈ-19 ویکسی نیشن مہم کو کامیاب بنانے کےلئے سبھی ریاستوں اور مرکز کے زیر انتظام علاقوں کے ساتھ مل کر کام کررہا ہے۔ نجی اسپتالوں کی کم تعداد والی ریاستوں سے اپیل کی گئی ہے کہ وہ جغرافیائی توسیع کو توجہ میں رکھتے ہوئے اپنے یہاں حالات کا جائزہ لیں اور اے بی –پی ایم جے اے وائی اور ریاست کے خصوصی بیمہ منصوبوں کے تحت بہتر کارکردگی کرنے والے اسپتالوں کی فہرست بنائیں اور انہیں ٹیکہ سازوں کے ساتھ سمجھوتہ کرنے کےلئے تحریک دیں۔
اس کے علاوہ سبھی ریاستوں /مرکز کے زیر انتظام علاقوں کے ساتھ باقادگی کے ساتھ بات چیت بھی کی جارہی ہے ،جس میں انہیں کانٹرکٹڈ خوراکوں کے برعکس نجی اسپتالوں کے ذریعہ حاصل کئے گئے ٹیکوں کے بارے میں مطلع کیا جارہا ہے تاکہ ریاست/ضلعوں کے ذریعہ ان کی کارکردگی کی باریکی سے نگرانی کی جا سکے۔ ساتھ ہی ،ریاستوں /نجی اداروں کو کی جانے والی ہر فراہمی کی صورت حال پر فالو اپ کےلئے پروڈیوسروں کےساتھ باقاعدگی سے جائزہ بھی لیا جارہا ہے۔
کارپوریٹ امور کی وزارتت
میزورم کے آئیزول میں وناپال ہال میں امرت کال میں مالی خواندگی - سرمایہ کاروں کو بااختیار بنانا، کے موضوع پر کانفرنس
کارپوریٹ امور کی وزارت کے زیراہتمام، انویسٹر ایجوکیشن اینڈ پروٹیکشن فنڈ اتھارٹی ، آئیزول میں محکمہ سیاحت کے اشتراک سے امرت کال میں مالی خواندگی- سرمایہ کاروں کو بااختیار بنانا، کے موضوع پر ریاستی سطح کی ایک کانفرنس کا انعقاد کرے گی۔ کانفرنس کا انعقاد کل آئیزول کے وناپا ہال میں ہوگا۔
کانفرنس کا افتتاح میزورم کے سیاحت، کھیل اور یوتھ سروسیز، آئی اینڈ سی ٹی کے وزیر جناب رابرٹ روماویہ روئٹے کریں گے۔ میزورم میں ہونے والی اس تقریب میں میزورم حکومت کی چیف سکریٹری ڈاکٹر رینو شرما اور میزورم حکومت کے ڈی جی پی جناب دیوش چندر سریواستو بطور مہمان خصوصی رونق افروز ہوں گے۔ محترمہ انیتا شاہ اکیلا، سی ای او، آئی ای پی ایف اے اور جوائنٹ سیکریٹری، ایم سی اے؛ محترمہ منیشا سکسینہ، پرنسپل سکریٹری، میزورم ٹورازم؛ اور جناب گوپال وی کمار، ممبر، آئی ای پی ایف اتھارٹی، اس موقع پر شرکت کرنے والے دیگر معززین میں شامل ہوں گے۔
کانفرنس میں نویشک دیدی کا انعقاد ہوگا۔ نویشک دیدی انڈیا پوسٹ پیمنٹ بینک  کے تعاون سے آئی ای پی ایف اتھارٹی، کامن سروس سینٹرس  کے اشتراک سے آئی ای پی ایف اتھارٹی کی میزورم میں واقع انویسٹر اویئرنیس وین  اور میزورم میں ہی واقع 75 آئیکونک انویسٹر اویئرنیس پروگرامس  کی ایک پہل ہے۔
کانفرنس کے دوران مالی خواندگی اور سرمایہ کاروں کی آگاہی کے موضوع پر مختلف تکنیکی سیشنز اور ثقافتی سرگرمیاں بھی منعقد کی جائیں گی۔ تقریب کے دوران مالیاتی بہبود کے اہم پیغامات کی نمائش کرنے والی ایک بائیک ریلی کو بھی جھنڈی دکھا کر روانہ کیا جائے گا۔
اس تقریب میں معاشرے کے مختلف طبقوں کے تقریباً 800 سے 1,000 مندوبین کی شرکت متوقع ہے، جن میں کالج کے طلباء، پیشہ ور افراد، ماہرین، سیلف ہیلپ گروپس، کاریگر، ٹورسٹ آپریٹرز اور ریاست میزورم کے دیگر شہری شامل ہیں۔
آئی ای پی ایف اتھارٹی کے بارے میں
آئی ای پی ایف اتھارٹی کمپنیز ایکٹ، 2013 کے سیکشن 125 کی ذیلی دفعہ  کے تحت قائم کی گئی ہے، جس کا مقصد سرمایہ کاروں کو تعلیم دینا، بیدار بنانا اور تحفظ کو فروغ دینا اور آئی ای پی ایف فنڈ کے انتظام و انصرام کے لائق بنانا ہے۔ اس نے بڑے پیمانے پر سرگرمیاں شروع کی ہیں تاکہ عوام کے مابین سرمایہ کار سے متعلق تعلیم کی رفتار کو تیز کیا جاسکے۔
صحت اور خاندانی بہبود کی وزارت
وزارت صحت نے ویسٹ نائل فیور  پر تیاریوں کا جائزہ لیا
نئی دہلی،19مارچ؍ صحت اور خاندانی فلاح و بہبود کی وزارت نے بیماری کی روک تھام کے قومی مرکز  کےافسروں کے ساتھ آج کیرالا کے ملّا پورم ضلع میں ویسٹ نائل فیور  سے نمٹنے کے لئے موجودہ صورتحال ،ریاست کی تیاریوں اور کی گئی کارروائی کا جائزہ لیا۔ ایم او ایچ ایف ڈبلیو نے ملّا پورم کے لئے ایک کثیر ڈسپلینری پبلک ہیلتھ ٹیم تعینات کی ہے تاکہ ضلع اور ریاست میں ویسٹ نائل وائرس کے مختلف وبائی پہلوؤں کی تحقیقات کی جا سکے ۔
ریاست کو مشور دیا گیا ہے کہ وہ مچھروں کے کاٹنے سے بچاؤ کے لئے ذاتی طور پر بچاؤ اقدامات کے رہنما خطوط نیشنل ویکٹر بورن ڈزیز کنٹرول پروگرام  پر عمل کریں ۔ یہ رہنما خطوط این وی بی ڈی سی کی ویب سائٹ:
nvbdcp.gov.in or nvbdcp.gov.in/WriteReadData/l892s/JE-AES-Prevention-Control.pdf
پر دستیاب ہے۔ وزارت نے ویکٹر کی نگرانی کی بھی سفارش کی ہے اور کہا ہے کہ این وی بی ڈی سی پی کے اشتراک سے اسے کنٹرول کیا جائے ۔ جے ای ؍ اے ای ایس کے تمام کیسوں کی جے ای؍ اے ای ایس کے رہنما خطوط کے مطابق تحقیقات کی جائے اور ویسٹ نائل وائرس کی جانچ بھی کی جائے ۔ مزید یہ کہ این وی بی ڈی سی پی کے رہنما خطوط کے مطابق مچھروں کے کاٹنے سے روکنے کےلئے ذاتی طور پر احتیاطی اقدامات کے استعمال کے بارے میں آئی ای سی مہم کے ذریعے کمیونٹی کو بیدار کیا جائے ۔
ویسٹ نائل فیورمچھروں سےپیدا ہونے والی ایک زونوٹک بیماری ہے جو فلاوی وائرس ویسٹ نائل وائرس  کے سبب پیدا ہوتی ہے۔ اس وائرس کا تعلق ان دیگر وائرس سے ہے جس سے جاپانی دماغی بخار ،ایلو فیور اور سینٹ لوئس دماغی بخار ہوتا ہے۔ مچھروں کے کاٹنے کی وجہ سے اکثر انسان کو بخار ہوتا ہے۔
ویسٹ نائل وائر س کے لئے جانچ نیشنل انسٹی ٹیوٹ آف وائرولوجی اور نیشنل انسٹی ٹیوٹ آف وائرولوجی الاپوزا میں دستیاب ہے۔ کوذی کوڈ میں این سی ڈی سی برانچ کو ٹائم کے وی سی آر سی کے اشتراک سے ریکٹر کی نگرانی ریکٹر میں ایکسنو تشخیص کے لئے مدد فراہم کرے گی۔ ساتھ ہی ساتھ اے ای ایس کیس کے بندوبست کے اسپتال پروٹوکول کی تیاری کرے گی اس کے بعد سبھی اسپتالوں کے ذریعے اے ای ایس کے معاملوں سے نمٹا جائے گا۔
بندرگاہوں، جہاز رانی اور آبی راستوں کی وزارت
جے این پی اے نے اہم بندرگاہوں کے افسران کے لئے ’اورینٹیشن پروگرام ‘ کی میزبانی کی، اس شعبے کے ماہرین اور سرکردہ فیکلٹی اس پروگرام کا انعقاد کررہے ہیں
جواہر لعل نہرو پورٹ اتھارٹی  ہندوستان کی سب سے اچھی کارکردگی پیش کرنے والی بندرگاہ ہے ، جو جے این پی اے ٹریننگ سینٹر میں ’اہم بندرگاہ کے اہلکاروں کے لیے اورینٹیشن پروگرام ‘ کا انعقاد کر رہی ہے۔ دو ہفتے کا یہ پروگرام 28 نومبر 2022 کو شروع ہوا اور 9 دسمبر 2022 کو ختم ہو گا۔ سابق ڈائریکٹر جنرل آف شپنگ اور انڈین میری ٹائم یونیورسٹی کی وائس چانسلر ڈاکٹر مالنی شنکر نے اس اورینٹیشن پروگرام کا افتتاح کیا۔ اس موقع پر جے این پی اے کے چیئرمین جناب سنجے سیٹھی، آئی اے ایس، جے این پی اے کے ڈپٹی چیئرمین جناب انمیش شرد واگھ، آئی آر ایس، ایم پی ایس ای زیڈ کے سابق ڈائریکٹراور جے این پی اے کے مشیر جناب راجیو سنہا، ماہر فیکلٹی ممبران اور ہندوستان کے اہم بندرگاہوں سے تمام شرکاء موجود تھے۔
جے این پی اے کے زیر اہتمام اہم بندرگاہوں کے افسروں کے لیے یہ اورینٹیشن پروگرام اپنی نوعیت کا پہلا اقدام ہے جسےبندرگاہوں، جہاز رانی اور آبی گزرگاہوں کی وزارت کے ذریعہ عوامی اور نجی دونوں شعبوں کی فیکلٹیز کو ہندوستان کی سبھی اہم بندرگاوں کے افسران کو اپنی مہارت کو مشترک کرنے کے لئے ایک پلیٹ فارم پر لایا گیا ہے ۔ اس کے علاوہ، اس کا مقصد ہمارے ملک کے پورٹ سیکٹر کے آپریشن اور کام کرنے کے طریقے میں ایک نیا پیٹرن لانا بھی ہے۔
اس موقع پر خطاب کرتے ہوئےشپنگ کی سابق ڈائریکٹر جنرل اور انڈین میری ٹائم یونیورسٹی کی وائس چانسلر ڈاکٹر مالنی شنکر نے کہا کہ جے این پی اے نے ایک قابل ستائش پہل کی ہے کیونکہ اس سے تربیتی سیشنز میں ماہر فیکلٹیز سے ایک مختلف نقطہ نظر حاصل ہوگا، جو سبھی اہم بندرگاہوں کے افسران کی مہارت کو بڑھانے اور زیادہ موثر بنانے میں مدد کرے گا۔ ریونیو ماڈل، اونر شپ ماڈل، پورٹ سیکٹر میں پی پی پی، لاجسٹکس اور سپلائی چین وغیرہ جیسے مختلف موضوعات انہیں صنعت کی مانگ اور توقعات کو پورا کرنے کا اہل بنائیں گے۔
اپنے خطاب میں جے این پی اے کے چیئرمین جناب سنجے سیٹھی ، آئی اے ایس، نے کہا کہ اس تربیتی پروگرام کو خاص طور پر موجودہ تیز رفتار والے کام کاج کے ماحول میں 360 ڈگری سیکھنے کی ضرورت کو مدنظر رکھتے ہوئےتیار کیا گیا ہے۔ دو ہفتوں میں ، اہم شعبے کی ماہر فیکلٹی متعلقہ موضوعات اور متنوع موضوعات کو شامل کرتے ہوئے مؤثر طریقے سے بندرگاہ کا ایک جامع جائزہ پیش کریں گے۔اس اورینٹیشن پروگرام میں بندرگاہ کے سیکٹر کی مجموعی ترقی کے لئے سیکھنے اور شیئر کرنے کی خواہش کوابھارتاہے۔
تربیتی پروگرام کے پہلے ہفتے کا موضوع ہے - پورٹ آپریشنز اور ایکو سسٹم ۔ عوامی، نجی شعبے اور پورٹ آف اینٹورپ انٹرنیشنل کی تین دہائیوں سے زیادہ تجربہ کار اور ماہر فیکلٹی ٹریننگ سیشنز کی قیادت کریں گے۔ دوسرے ہفتے کا موضوع ہے- ’ مینیجریئل افیکٹیونیس‘ ہے، جس میں آئی آئی ایم اندور کے تجربہ کار پروفیسرز شرکاء کی رہنمائی کریں گے۔ تربیتی سیشنز کے دوران ایس ای زیڈ، ایم ایم ایل پی وغیرہ جیسے موضوعات پر پینل مباحثہ منعقد کیا جائے گا اور شرکاء کے لیے فیلڈ وزٹ کا بھی اہتمام کیا جائے گا۔
دو ہفتوں میں ، شرکاء کو فائنانس، آپریشنز، ڈیجیٹائزیشن، ڈریجنگ، بندرگاہ میں نجی شعبے کی حصہ داری، حکمت عملی اور اس کے کاروباری یونٹ سے متعلق وسیع شعبوں سے لے کر بندرگاہ تک کا مجموعی عمومی جائزہ کرایا جائے گا۔ پی پی پی پروجیکٹس کی شناخت، رعایتی معاہدے کا تصور، اچھے پروجیکٹ معاہدوں کی خصوصیات اور نگرانی کے ساتھ ساتھ دیگر مختلف موضوعات پر بھی فیکلٹی جانکاری فراہم کریں گے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 219.63 کروڑ  ٹیکے لگائے جاچکے ہیں
پچھلے 24 گھنٹے میں 1,39,111 ٹیکے لگائے گئے
سردست بھارت میں 18,317 مریض زیر علاج ہیں
زیر علاج مریضوں کی شرح فی الحال 0.04 فیصد ہے
شفایابی کی شرح فی الحال98.77 فیصد ہے
گذشتہ 24 گھنٹوں کے دوران 2,081 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,41,04,933 ہوگئی ہے
گزشتہ 24 گھنٹے میں 1,604نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 90 کروڑ 08 لاکھ ٹیسٹ کئے جاچکے ہیں؛ گذشتہ 24 گھنٹوں میں 1,57,218 ٹیسٹ کئے گئے
ارضیاتی سائنس کی وزارت
دہلی-این سی ٹی کے اوپر آج بھی ہوا کا معیار معتدل زمرے میں رہنے کا امکان ہے
ہندوستان کے محکمہ موسمیات  کے قومی موسم پیش گوئی مرکز کے مطابق:
ہوا کے پیٹرن اور وینٹیلیشن انڈیکس کی پیش گوئی
دہلی میں ہوا کے بہاؤ کی پیش گوئی اور ہوا کی صورتحال پر مبنی موسم کی پیش گوئی:
- دہلی-این سی ٹی میں 25.06.2021 کو ہوا کا معیار معتدل رہنے کی پیش گوئی کی گئی ہے۔ ہوا میں زیادہ آلودگی پی ایم-10 کی وجہ سے ہوگی، کیونکہ مقامی سطح پر ہواؤں میں دھول بڑھے گی۔ ساتھ ہی خشک علاقوں سے آنے والی ہوائیں اپنے ساتھ دھول لے کر آئیں گی۔ 26.06.2021 اور 27.06.2021 کو ہوا کے معیار میں کچھ بہتری ہوسکتی ہے لیکن یہ معتدل بنا رہے گا۔
- دہلی میں 25 جون کو شمال مغربی سمت سے 4 سے 16 کلومیٹر فی گھنٹہ کی رفتار سے ہوائیں چلیں گی۔ اس کے ساتھ، زیادہ تر زیادہ تر آسمان ابر آلود رہنے اور گرج چمک کے ساتھ ہلکی بارش کا امکان ہے اور ہوا کی رفتار 30 سے 40 کلومیٹر فی گھنٹہ تک پہنچ سکتی ہے۔ 26.06.2021 کو، دہلی میں شمال مغربی سمت سے 12 سے 16 کلومیٹر فی گھنٹہ کی رفتار سے تیز ہوائیں چل سکتی ہیں۔ اس دن بھی زیادہ تر بادل چھائے رہنے اور گرج چمک کے ساتھ ہلکی بارش متوقع ہے۔ 27.06.2021 کو بھی شمال مغربی سمت سے ہوائیں چلیں گی۔ ہوا کی رفتار 16 سے 20 کلومیٹر فی گھنٹہ ہوسکتی ہے۔ زیادہ تر ابر آلودگی کے ساتھ بادل گرج سکتے ہیں۔
- دہلی میں آنے والی ہواؤں کی زیادہ سے زیادہ مخلوط گہرائی 25 جون کو 4200 میٹر، 26 جون کو 3800 میٹر اور 27 جون کو 3750 میٹر رہنے کا امکان ہے۔ زیادہ سے زیادہ وینٹیلیشن انڈیکس 25.06.2021 کو تقریباً 32000 m2/s، 26.06.2021 کو تقریباً 27000 m2/s اور 27.06.2021 کو 25500 m2/s رہنے کا امکان ہے۔
- پیشین گوئی کا تفصیلی تجزیہ اور توثیق https://ews.tropmet.res.in پر دیکھی جا سکتی ہے۔

براہ کرم مقام مخصوص پیش گوئی اور انتباہ کے لیے MAUSAM APP زراعت سے متعلق مشورے کے لیے MEGHDOOT APP اور بجلی گرنے کے انتباہ کے لیے DAMINI APP ڈاؤن لوڈ کریں اور ضلع وار انتباہ کے لیے ریاستی ایم سی/آر ایم سی دیکھیں۔